जब पूछा गया कि खम्भरोपण का होली से क्या वास्ता है, तो वृद्धजनों ने बताया कि खम्भ का सम्बन्ध नृसिंह अवतार के खम्भ से है। जिस खम्भे से हरिण्यकष्यप ने प्रह्लाद को बांधा था, उसी खम्भे से भगवान् विष्णु ने नृसिंह अवतार लिया था। उसी प्रसंग का यह प्रतीक है। यह खम्भा होली के समय होने वाली दुर्घटना, अनिष्ट व दुरात्माओं से हमारी रक्षा करता है। होलिका दहन के साथ इसे निकाल कर वापस मन्दिर में रख दिया जाता है।